Schönau im Schwarzwald - Alemannische Wikipedia

# Schönau im Schwarzwald

### Us der alemannische Wikipedia, der freie Dialäkt-Enzyklopedy

Wappe | Charte
--- | ---
Alemannisch
Hauptvariante: | Hochalemannisch ?
Regionalvariante: | Markgräflerisch ?
Lokalvariante: | Wiisedälerisch ?
Dialektverbreitig: | ?
Basisdate
Bundesland: | Bade-Württeberg
Regierigsbezirk: | Friburg
Landchreis: | Lörrch
Geographischi Lag: | 47° 47' N, 07° 54' O
Höchi: | 540 m ü. NN
Flächi: | 14,7 km²
Iwohner: | 2523 (30. Juni 2005)
Bevölcherigsdichti: | 172 Iwohner je km²
Usländeradeil: | 13,8 %
Postleitzahl: | 79677
Vorwahl: | 07673
Nummereschild: | LÖ
Gmeischlüssel: | 08 3 36 079
Adress vu dr Stadtverwaltig: | Talstraße 22 79677 Schönau im Schwarzwald
Internetuftritt: | www.schoenau-im-schwarzwald.de
E-Mail-Adresse: | info@schoenau-im-schwarzwald.de
Politik
Vogt: | Bernhard Seger

| Dialäkt: Markgräflerisch (Ebringe)

Schönau im Schwarzwald isch e Stadt im Landchreis Lörrch in Bade-Württeberg.

## [ändere] Geographi

### [ändere] Geographischi Lag

Dr staatlich aerchennt Luftchurort Schönau im Schwarzwald lit im obere Wiisedal am Oberlauf vu dr Grosse Wiise, umgäbe vu dr Erhebige vum südliche Schwarzwald, in 517 bis 1309 Meter Höchi am Fuess vum Belche.

Meh wie 80 % vu dr Flächi isch vu Wald bedeckt.

### [ändere] Noochbergmeie

Im Uhrzeigersinn (vu Norde agfange): Aitere, Utzefeld, Todtnau, Bernau im Schwarzwald, Tunau, Wembach, Fröhnd un Schöneberg.

### [ändere] Stadtgliderig

Zue Schönau ghöre näbe dr Chernstadt d'Ortsdeile Schönebueche, Brand un Uf dr Bruck.

## [ändere] Gschichte

Schönau isch anno 1113 erstmols urchundlich erwähnt worre. Dr Ort het zum Chloster St. Blasie ghört un demit zue Vorderöstriich. Anno 1805 isch Schönau zum nöi gschaffene Grossherzogtum Bade chu. 1809 het Schönau d'Stadtrechte erlangt. Sälli sin 1936 aberchennt un 1950 wiider gwährt worre.

## [ändere] Politik

D'Stadt isch Sitz vum Gmeiverwaldigsverband Schönau, dem die Gmeie Aitere, Fröhnd, Schöneberg, Utzefeld, Wiide, Bölle, Schönau, Tunau un Wembach aghöre.

### [ändere] Gmeirot

Im Gmeirot ghöre nooch dr Kommunalwahl vum 13. Juni 2004 näbe nem Vogt as Vorsitzende zwölf Mitglider a.

FWV | 5 Sitze
CDU | 5 Sitze
SPD | 2 Sitze

### [ändere] Städtpartnerschafte

D'Stadt Schönau underhaldet partnerschaftlichi Beziegige zue

- Villersexel im Département Haute-Saône in Frankriich sit 1974.

## [ändere] Wirtschaft un Infrastruktur

### [ändere] Verchehr

Dur Schönau verlauft d'B 317 vu Basel nooch Titisee, uf dere au e regionali Buslinie verlauft, wo vu dr Südbadebus GmbH, ere Dochter vu dr Dytsche Bahn betriibe wird. Sälli isch dr Ersatz fer die Ober Wiisedalbahn. S'Todtnauerli, au as Oberi Wiisendalbahn bezeichnet, isch e privati Schmalspurbahn gsi, wo vu Zell im Wiisedal, wo d'Normalspurbahn vu Basel uffhört, yber Schönau nooch Todtnau gfüehrt het. Si isch anno 1889 eröffnet un 1967 stillglegt worre. Ihr Trasse isch hüt grösstedeils e allerdings yberwigend nit asphaltierte un dorum nit fer Rennräder geignete Radwäg.

### [ändere] Asässigi Undernähme

- Die örtlich asässige Undernähme hän sich anno 2002 zu eme Initiativkreis Obers Wiisedal (IOW) zämmegschlosse, um gmeinsam d'Infrastrukture vum obere Wiisedal sowohl fer die asässige Undernähme as au fer die dert läbende Lüt attraktiv z'gstalte.
- Dytschlandwitt bechannt isch Schönau dur sini „Stromrebelle“ in dr 1980er Johre worre. D'Bürgerinitiative het nooch em Reaktorunfall z'Tschernobyl agfange, sich energipolitisch z'engagiere. Im Juli 1997 hän schliesslich - erstmols in dr Gschichte vu dr Bundesrepublik - e Gruppe vu Bürger (un andere) d'Stromversorgig vu dr Gmei indem si s'Netz vum damolige Energiversorger Kraftwerke Rhifelde chauft hän. Hyt wird s'Stromnetz atomstromfrei vu dr Elektrizitätswerke Schönau GmbH (EWS) betribe.

### [ändere] Gricht un Irichtige

Schönau verfüegt yber e Amtsgricht, wo zum Landgrichtsbezirk Waldshuet-Tinge un Oberlandesgrichtsbezirk Charlsrueh ghört.

## [ändere] Persönlichkeite

### [ändere] Ehrebürger

- Adolf Dießlin, (1853 – 1917), Grossherzoglicher Forstmeister
- Josef Eduard Schlageter, (1855 – 1938), Vadder vum Albert Leo Schlageter
- Eduard Böhler, (1878 – 1964), Geistlicher Rot
- Fritz Rueb, (* 1925), Gründer vu dr Firma FRISETTA (hytt FRISETTA Kunststoff un FRISETTA Polymer)

### [ändere] Söhn un Döchter vu dr Stadt

- Albert Leo Schlageter, (1894 - 1923), dytscher Freikorpschämpfer
- Joachim Löw, (* 1960), dytscher Fuessballspiler un -trainer un sit em 12. Juli 2006 designierter Bundestrainer vu dr dytsche Fuessballnationalmannschaft.

## [ändere] Webgleicher

- Stadt Schönau im Schwarzwald
- Gemeindeverwaltungsverband Schönau

Der Artikel basiert uf ´ra freie Ibersetzung vum Artikel „Schönau im Schwarzwald“ us dr dytsche Wikipedia.

Vun "http://als.wikipedia.org../../../s/c/h/Sch%C3%B6nau_im_Schwarzwald_791c.html"

Kategorie: Artikel uf Markgräflerisch | Ort (Landkreis Lörrach)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Esperanto
- Italiano
- Nederlands
- Polski
- Русский